NOAUA!! 209 alea by egunea - issuu\nHAMABOSKARIA - 2005eko uztailaren 8an - X. urtea - Usurbil, 209. zenbakia\nSantixabelak, ir uditan\nHiri hondakinen kudeaketa, berriz ere pil-pilean\nNoaua! - 2005eko uztailaren 8an\nrgazkia 1970-1973 urte ingurukoa da eta herriko udaletxearen aurrean aterata dago. Bertan agertzen diren gazteak orduko La Salle ikastetxeko ikasleak dira. Ezagutzen al dituzue? Ezkerretik eskuinera eta goitik behera hona hemen ezagutu ditugun gaztetxoen izen-abizenak: Javier anaia, Gonzalo, Juan Unanue, Larbain, Alejandro Arrojeria, Jose Ramon Ibargoien, Joxe Unanue, Sebastian, Hernani, Alkorta, Izagirre, Sancho, Olasagasti, Markos, Joxe Angel Ibargoien, Izeta, Manzano, Fernando Rodriguez, Makario, Ixidro, Araolaza, Patxi Azpirotz, Sanchez, Cañibano, Toribio, Urkiola, Batalla, Karranza, Lontxo, Carlos Okariz, Jose Luis Sagardia, Mikel Rekondo, Kuriel, eta Zubeldia. Oraindik ezagutu ez ditugun herritarrak geratzen dira eta beraz, bateren bat ezagutu baduzue edo okerrik badago eta zuzendu behar bada, jar zaitezte NOAUA!rekin harremanetan, gustura hartuko dugu zuen parte hartzea! Zaloa Arnaiz Ibarguren\nEgilea: ezezaguna, 1970-1973, Kaleberri Jabetza: Patxi Azpirotz\nAurkibidea Argitaratzailea: NOAUA! Kultur Elkartea Bordaberri 3 Eguzkitzaldea - 20.170 Usurbil (Gipuzkoa) Tlf.: 943 36 03 21 / elkartea@noaua.com www.noaua.com Koordinatzailea: Imanol Ubeda, erredakzioa@noaua.com Publizitatea: Maider Alustiza, publizitatea@noaua.com Kolaboratzaileak: Lontxo Zubiria, Oxkar Santamaria, Maria Angeles Arruti, Maria Jesus Urbieta, Jone Eizmendi, Ekiñe Olaizola, Iñaki Labaka, Amagoia Mujika, Xabier Arregi, Pako Agudo, Alfontso Vidal, Alazne Begiristain, Ana Urdangarin, Joseba Pellejero, Ainara Uribe, Eider Jauregi, Mikel Bengoetxea, Agustin Esnaola, Eneko Harreguy, Salome Portu, Pello Aranburu, Joseba Zubeldia, Imanol Goenaga, Andoni Udabe, Eukene Kamino, Aloña Pulido, Isaak Muñoz, Olatz De Miguel, Iñaki Agirresarobe. Denborapasak: LUMA, O.E. Idazkaria: Alaitz Aizpurua, elkartea@noaua.com Bazkidetza: Aitziber Aranberri. Erredakzio Kontseilua: Imanol Ubeda, Zaloa Arnaiz, Maider Alustiza, Agurtzane Solaberrieta, Joxe Luis Arrastoa, Alaitz Aizpurua. Informatika: Topaguneko informatika zerbitzua. Banaketa: Miren Azkonobieta, Txelo Vidal eta Kerman Errekondo Elektrikaria: Iñaki Salsamendi. Tirada: 2.600 ale Lege-Gordailua: SS-668-96 - ISSN: 1136-6818 Inprimategia: Antza.\nZUTABEAN, IDOIA TORREGARAI\nITZIAR BASTARRIKA LEGEBILTZARKIDEA\nAITOR EGILETA, POLINESIATIK\nSAN JOANAK ETA SANTIXABELAK, IRUDITAN\nSan Joanak amaitu orduko hasi ziren Santixabelak. Jaietako irudi esanguratsuenetako batzuk bildu ditugu.\nMOULINEX LANTEGIA, EGOERA LARRIAN\n15 URTEKO ZIGORRA PATXI SEGUROLARI\nAZALA Hiri hondakinak nola kudeatu, hortxe dago koxka.\nMaitasun istorioa Idoia Torregarai\nZurekin bizi nintzelako Ahaztu zintudan. Egunero ikusten zintudalako Desagertu zinen Nire bistatik. Orain bakarrik bizi naizelako Ezin zaitut ahaztu. Inoiz ikusten ez zaitudalako Agertzen zara beti Nire begien aurrean. Pako Aristi, Gauza txikien liburua\nsko maite dut Aintzane. Izugarri gustatzen zait bere gaztain koloreko begiak niri begira daudela ikustea. Edo bere ezpain jostariak irribarre zabala eskaintzen didatela sumatzea. Garrantzitsua sentitzen naiz oso. Garrantzitsua eta bakarra. Ez zait batere gustatzen Aintzane Andonirekin hitz egiten ikustea. Gorroto dut bere gaztain koloreko begiek hari begiratzea. Jasanezina egiten zait bere ezpainak beste bati irribarrea eskaintzea. Ahula sentitzen naiz oso. Ahula eta ezereza. Asko maite dut Aintzane, bai. Hemendik aurrera Aintzanek soilik niri begiratuko, niri egingo dit barre. Baina zer gauza arraroa; bakarrik eta hutsik sentitzen naiz. Eta ez dakit non garbitu eskua erretzen didan laban luze hauâ€Ś\nIKA MIKA ATALEAN PARTE HARTU NAHI BADUZU, GOGOAN IZAN IDATZIAK GEHIENEZ 2.000 KARAKTERE IZANGO DITUELA. ALE BAKOITZEAN EZ DIRA BI IKA-MIKA BAINO GEHIAGO ARGITARATUKO. IKA-MIKA BAT BAINO GEHIAGO IRISTEN BADA, NOAUA!k IDATZI HORIETAKO BAT HURRENGO ALE BATEAN ARGITARATZEKO ESKUBIDEA IZANGO DU. NOAUA!k ez du bere gain hartzen IKA MIKA atalean adierazitako esanen eta iritzien erantzunkizunik. Hurrengo alea: uztailak 22. Idatzia ekartzeko azken eguna: uztailak 15.\nZubietar bat Eusko Legebiltzarrean\nusko Legebiltzarrak legegintzaldi berri bati ekin dio. Legebil-tzarkideen artean zubietar bat topatu dugu, Itziar Bastarrika. Oreretan jaioa, duela 13 urtetik hona Zubietan bizi da EHAKko kide hau. Politikagintzan esperientziarik ez duen arren, Itziarrek ilusioz ekin dio erronka berri honi. NOAUA! Nor da Itziar Bastarrika? Itziar Bastarrika. Itziar oreretar emakume bat da, irakaslea. Bikotekideak eta nik elkarbizitzen jartzea erabaki genuenean, argi genuen gauza bat: ez genuen herri giroan bizi nahi. Leku lasaiago bat nahi genuen. Baserri baterako presupuestorik ez genuen baina zorte ona izan genuen. Zubietan etxe bat erosteko aukera izan genuen eta duela 13 urtetik hona hemen gaude, txiripaz. N. Eta uste bezain lasaia al da Zubieta? I. B. Bai, bai da lasaia. Etorri ginenean ez genuen seme-alabarik. Orain bi ditugu. Horrek asko aldatzen du egoera. Garai batean, kanpoan lan egin eta etxera lotara etortzen ginen; Zubietan bizitza gutxi egiten genuen. Umeak bultzatuta, gehiago ateratzen hasi ginen eta umeen aitzakiarekin, guraso talde bat osatu da. Gune askotan egin dugu topo eta horrek bildu egin gaitu. Maiz bazkariak, afariak, irteerak eta horrelakoak egiten ditugu. N. Orain baduzu zeregin berri bat. Non eta Eusko Legebiltzarrean. I. B. Egia da alderdiaren inguruan bildu diren batzuk ez dutela denbora asko egin EHAK barruan. Ni adibidez.\nNi independiente bezala nago, baina aurretik EHAKk bazuen bide bat egina. Hor bildu garen askok ez dugu ibilbide politiko luze bat. Beste ibilbide mota bat dugu. Zorionez, ibilbide horri hasiera ona eman diogu eta babesa jaso dugu. N. Bapatean, Gasteizen, Eusko Legebiltzarrean zaude. Giltza zuen esku dago gainera, ardura handia sentitzen al duzu? I. B. Giltzarena ez dut hain argi ikusten. Ardurarena, bai; ardura bada. Ezin ukatu. Ibilbide bat egin duzu zure bizitzan eta orain, bapatean, politikan ikusten duzu zure burua. Ni gainera zerrendan zazpigarrena nintzen. Ez nuen nire burua hor ikusten baina gauzak horrela suertatu dira eta hortxe naiz. Pertsonalki, ardura eta erronka handia da, dudarik gabe. Ilegalizazioaren aurrean, boto mordoa jaso dugula ikusi dugu. Ezker abertzalearen zenbait alderdik eta instituziok babestu egin gaitu eta ardura handia sumatzen dugu. Nolabait jende hori ordezkatu nahia bada gure asmoa. N. Denbora honetan guztian, zuetaz gauza asko esan dira. Erraza al da baldintza horietan lan egitea? I. B. Niri horrek ez nau kezkatzen. Nik badakit nere ahalmena noraino iristen den. Bidea eginez ikasten da mundu honetan. Gaur egun, parlamentuan nortzuk dauden ikusita, zera esaten diot nire buruari: “hori hor badago, ni ez naiz gutxiago izango”. Niretzat ohorea da bederatzitik zortzi emakume izatea.\nEszedentzia eskatu du gasteizen burubelarri aritzeko.\nJaietan pentsatzen NOAUA! Santioak hasiko dira laster. Gustukoak al dituzu festak? Itziar Bastarrika. Gaur (ekainak 24) soka dantza ikustera noa Kalezarrera. Nik Santioetan dantzatzen dut. Irakaslea Kalezargoa denez, hara goaz bere saioa ikustera. Aitzakia horrekin, sagardoa eta sardinak dastatuko ditugu. Santixabeletan, aldiz, Zubietako gurasooi jokoetan egon beharra tokatu zaigu. Eta Santioetan ere ibiliko gara. Ekitaldi denak ditut gustuko. Jaien aitzakiarekin bazkari eta afari asko egiten ditugu. Lan pixka bat ere bai. Jai batzordea herren geratu da eta lan pixka bat egin beharko dugu.\nIbarretxe, Zapatero, Bush... NOAUA. Etxean nola hartu dute zure eginbehar berria? Itziar Bastarrika. Semea eta alaba gazteak dira oraindik. “Gaur Gasteiza noa” esaten diet, edo “gaur bilera daukat Gasteizen”. Zaharrenak 10 urte ditu eta lehenbiziko egunean zera galdetu zidan: `Ibarretxerekin bilduko zara?´. Nik ezetz erantzun nion. `Eta Zapaterorekin?´; nik ezetz, ez nintzela Zapaterorekin bilduko erantzun nion. `Orduan, Bushekin´ bota zidan semeak!\nDuela gutxi, zera eskatu zidan semeak: `Autografo bat ekarri behar didazu´. “Noren autografoa nahi duzu?” galdetu nion nik. Eta semeak: `Ibarretxerena´. Autografoa eskatzeko ez dela hain inportantea esan nion, baina umeak ikusten du Ibarretxe zerbait gehiago badela. Alabak, ordea, sei urte ditu eta oraindik ez da konturatzen. Baina semeak esan zidan botoa ematen ikusi ninduela. Alabak berriz, `ni ez amatxo, ni ohean nintzen´. Semeak galdetu zidan: `zer bozkatu duzu, nuloa?´ Ah! Hori sekretua da,\nerantzun nion... N. Horixe bera galdetu behar nizun. I. B. Sumarioko sekretua da. Taldeak eman ditu bi bozka horiek... N. Tira. Aurrera begira, gauzak asko aldatuko al zaizkizu? I. B. Orereta Ikastolako irakaslea naiz eta ikasturtea amaitu berri dut. Baina irailetik aurrera, eszedentzia hartuko dut eta burubelarri arituko naiz parlamentuan. Bederatzitik, hiru izango gara liberatuak.\nIman ol G oe naga\nA na U rdan g ar in\naixo auzotar agurgarriak, hona gatoz berriz ere auzoko istoriotxoak kontatzera, nahiz eta azken egunotan istoriotxo gehienak herrian izango ziren, Santixabelen kontura. Aurten ere, amaitu dira herriko festak eta, beste urtetan bezala, Zubietako Santioen zain jarri behar. Santioen ondoren gureak izango ditugu San Estebanak, beraz Santixabeletako ajeak alde batera utzi eta auzoko festetarako pilak kargatzen jartzeko garaian gaude. Urtero bezala, festak hasi aurreko egunetan izaten ditugu lan, stress eta nerbio gehienak, bereziki, jai batzordean festak antolatzen aritzen garenok. Aurten, gainera, obra txiki batzuk egiten ari gara eta nahikoa lan pilatu zaigu azken egunetarako. Ea ba eginbehar guztiak bukatzen ditugun eta behar bezalako festak ateratzen zaizkigun. Besterik gabe, hurrengoarte.\nSantixabelak joan zaizkigu\nurten ere, etorri bezain azkar joan zaizkigu herriko festak! Niri behintzat aurten motzak egin zaizkit, Santixabel Eguna larunbatean tokatzeagatik izango da. Giro ederra izan da nagusi festa guztian. Aurten arrakasta handia izan dute oilasko biltzaileek; 100dik gora izan dira bertan parte hartu dutenak. Festen hasierako txupinazoa ere politta izan zen, Amaia Zubiriaren ahotsa barren-barrenera sartzen da. Azken trakan, ordea, ez zen horrelako zorterik izan, 22:00ak aldera xirimiria hasi eta dena hankaz gora joan zen, urte guztian egindako lana! Kaka zaharra. Baina eguraldian eraginik ez daukagunez, ezin ezer egin. Santixabelak amaitu dira baina oraindik udako festak hasi besterik ez dira egin. Orain San Ferminak datoz eta honela segidan uda guztian zehar. Gaur, astelehena (hilak 4), zerua triste dago, euria ari baitu, baina ez da txarto etorriko herria garbitzeko. Eutsi goiari! Etorriko dira egun hobeak, eguraldi honek ajea pasatzen laguntzen du-eta. Gora Santixabelak!\ner moduz pasa dituzue festak? Herriko jaiak ere ondo, ezta? Kalexarren oso ondo pasa genituen San Juanak, euri tantak ez gintuen bildurtu eta programan iragarrita zegoen guztia bete zen. Ostiraleko dantza saioa izan zen jaietako unerik hunkigarriena, omenaldia jaso zutenak (orain dela 35 urte soka-dantza dantzatu zuten gizon-emakumeak) hunkituta zeuden eta ekitaldia eskaini zutenak ere gustura jaso zuten esker ona, ondoren ospakizunari bukaera emateko afaltzera joan ziren denak elkarrekin. Oilasko biltzaileen eguna arrakastatsua izan zen, bai guraso eta haurrena zein gazteena ere, azken hauek tranpa txikiren bat egin zuten baina tira, barkatuta daude, kar, kar, kar. Inolarrean, tortila patata dastatzeko aukera izan zuten Kalexarko plazara gerturatu zirenak, lehia bizian zebiltzan nork irabazi sukaldari titulua baina hau dena umorez, noski. Jaiak umeek agurtu zituzten euren egunarekin, badakit nik txikiek gauza bat\nbota zutela faltan, mangera! Baietz? Ez dakit zuek San Juan sutara bota beharreko gauza guztiak bota zenituzten edo ez, baina ni pena batekin geratu naiz, garai batean Udarregi Ikastola zen toki hortan pilatu den txatar eta zabor guztiak sutan erretzeko zera horrekin geratu naiz. Oso itxusia geratu da zonalde hori, agian estalita egongo balitz begietan ez liguke horrenbesteko kalterik egingo. Ea txukun-txukun usteko aukera dagoen. Komentariotxo bat amaitzeko. Herri antzerkiak izan duen oihartzuna aipatu nahi dut. Eskiako bertsotan Belmonte gora eta Belmonte behera, batzuk eta besteak “Kalexar ez Belmonte” esanez, eta txosnan zintzilik kartel bat “Villa de Belmonte” data eta guzti. Oso graziosua izan da “Sarraileko Giltza” antzezlanak ekarri dituen zer esanak. Beno ba besterik gabe, San Roketarako geratuko gara auzotarrak, bitartean ondo izan.\nehenik eta behin, zorionik beroenak Miel Arrastoari, egin dioten omenaldi hori eta gehiago merezi duelako. Mendian gora edo behera nekatu gabe dabilela dirudi. Hain bizkor eta xumea izanik, asko maite dute mendizale guztiek, batez ere Kataberako lagunek. Bejondeizula Miel! Horrela jarraitu. Gaia aldatuz, egun hauetako batean Urbila joan naiz erosketak egitera eta hara zer poltsak ekarri ditudan etxera, “Arriba los frescos, abajo los precios”. Baina zer da hau? Eroskik ez al zuen bada euskaraz idatzi edo hitz egiteko konpromisoa? Bestalde, arropan probalekura joan eta zerbait galdetzean, “entender ya entiendo, pero tanto como para contestarte no lo sé, por favor, si me hablaras en castellano”. Noiz arte jarraitu behar dugu horrela? Gure auzoan eta gure herrian dena euskaraz egiten ohituak gaude. “Euskarak ez du preziyoik” kan-\nJone Eizm end i\npainarekin eskertzeko ahalegina egin zuten herriko dendariek. Hain gertu dagoen hipermerkatura joatean hainbeste aldatzea ere… Etiketak jartzerakoan, hain zaila egiten al da, “Bertako tomatea” jartzea “Del pais” jartzeko partez? Ea aurrerantzean akatsak zuzentzen saiatzen garen.\nA g u st i n E sn aola\nZaharren egoitzako txapelketak\naharren egoitzakoek, urtero bezala, bere kideen arteko txapelketak burutu dituzte. Txapelketa hauen artean, karta saioak izaten dira nagusi. Bai mus txapelketa, puntu txapelketa eta baita tute txapelketa ere, baina abilitate txapelketa burutzen dute ere, hau da, igel jokoaren txapelketa. Olinpiada txiki hauetan gizonezkoak nagusi direla esan behar da. Emakumeak, puntuan dira nagusi. Esan behar, beste urtetan musean ere, txapeldunak emakumeak izan direla. Aurten ordea, gizonezko bi bikote izan dira txapeldunak. Gabriel Encina eta Juana Sanchez mus txapelketako txapeldunak izan dira eta Federico Lopez eta Fidel Santa Maria azpi-txapeldunak. Puntuan, ordea, emakumeak nagusi: MÂŞ Jesus Arruti eta Isidra Osa txapeldunak izan dira eta Paulina Ikutza eta Claudia Murua azpi-txapeldunak. Tuteko txapelketan, Teodoro MuĂąoz eta Basilio Dominguez txapeldunak izan dira eta Federico\nLopez eta Fidel Santa Maria azpi-txapeldunak. Emaitzekin bukatzeko, igel jokoan Eugenio Hernandez izan da auzoko abilitate gehien izan duena eta horregatik txapeldun geratu da. Antzeman daitekeenez, bikote dexente ibili dira txapelketen inguruan. Horregatik, urtero bezala, txapeldunei eta azpi-txapeldunei sari bat emango zaie eta horretarako bazkari bat antolatu dute. Bazkari honetan, ez dituzte sariak bakarrik banatzen, baizik eta aurten 75 urte betetzen dituztenei omenaldia egiten diete. Aurten bost dira omenduak: Raimundo Lasa Landa, Enrike Uli Berakoetxea, Miguel Iturrioz Amundarain, Joan Otamendi Jauregi, Basilio Osa Alzibar eta seigarrena, beste mundura joan berri zaigun Balentin Aldalur Iruretagoyena zen. Bera denen gogoan izango da, auzoko partaide sutsua eta maitea zelako. Bazkaria Uztailaren 9an izango da Dana-ona Jatetxean.\nadira pare bat aste udan sartu garela eta urtero legez iritsi zaizkigu eguraldi ona eta eguzkia. Gustuko dutenek izango dute datorren hilabeteetan hondartzaz gozatzeko aukera eta nahiago dutenek badituzte urrutira joan gabe paseo eta mendi buelta interesgarriak, bakoitzaren nahien araberakoa da aukeraketa. Zortekoak izango dira oporrak hartuko dituztenak eta gainontzekoek udako egun luzeak eta gau motzak ahalik eta gehien disfrutatu. Hemen ere, antzeman dugu uda iritsi zaigula eta mota guztietako jendea inguratzen hasi zaigu gure auzo honetara. Auzoa alaitu zaigu eta tontor honek urte guztian zehar izaten duen bakardade eta isiltasuna galdu egiten dira lehen eguzki izpiekin batera, eta ingurua betetzen zaigu familia, koadrila, bikote eta abarrekin. San Estebanek kolorea, erritmoa, musika eta usaina aldatzen ditu sasoi honetan. Betiko usainak belar moztu berriaren eta parrillan erretzen den haragiarenarekin nahasten dira. Eguneroko isiltasuna lotsatu egiten da haurren oihu eta gazteen kantuen aurrean. Parkearen berdetasuna tapatu egiten da, toaila, sonbrila, mantel eta abarren\nazpian. Eta auzoko erritmoa aldatu egiten da, urtean zehar astelehenetik ostiralera eta aste tartetik asteburura bizi bagara ere, udan zehar eguzkiak markatzen baititu akordeak. Ederra izaten da uda auzoan, baina izaten ditugu urtean zehar izaten ez ditugun zenbait buruhauste. Izan ere, eguna igarotzeko leku ederraz gain, gauean festa egiteko lekua ere bihurtu baita, eta auzotarrak ez gaude horretara ohituak, inondik inora ere. Eta lehen ostiral eta larunbat gauetan soilik gertatzen dena jada aste guztian zehar gertatzen zaigunez, inguruan bizi garenok kontsiderazio pixka bat eskatzen dugu, eta ez bertan ez biltzea, baizik eta eguna eta orduaren araberako musika eta oihuak eta batez ere martxa egitean guztia zegoen moduan uztea, txukun eta garbi, guztion onerako izango baita. Azkenik, aipatu badatozela laster auzoko jaiak eta hemen lanean ari garela orain hilabete asko egun horiek ederrak eta ahaztezinak izan daitezen. Hala ere, badakizu egun hauek ahalik eta ondoen atera daitezen zure laguntza behar dugula. Beraz, abuztuaren hasieran San Estebango plazan elkar ikusiko dugunaren esperantzarekin, hurren arte.\nala duk, Balentin, hi hintzen gure oilasko-biltzaileetako soinujolea. Ez zakiat zenbat alditan ibiliko ginen elkarrekin, baina beti gozatu diagu Aginagako gazteok hirekin. Eguraldi ona ala txarra izan, beti aurrera egiten genian. Euri asko egiten bazuen eta akordeoia bustitzeko arriskua baldin bazen, bagenian erremedio polita: basura poltsa handi batean sartu hire soinua... eta hurrengo baserrira. Baina denborarekin hik ere sumatu huen nekea eta urte batean azken aldia zela azaldu huen. Guk ere eginahalak egin genizkian hik berriro ere jarraitzeko gurekin, baina azkenean onartu egin behar. Handik gutxira omenaldi\npolit bat eskaini genian herrian. Egia esan, gurea ez duk izan hik jaso duan omenaldi bakarra. Eta mundu honetako hire egunak bukatu direnean, bazakiat hire lagun eta trikitilari asko egon zirela hire azken agurrean ere. Merezi huen seinale. Orain gure artetik joan haizenean, hemendik bidaltzen dizkiot nire eta Aginagako lagun guztien doluminak hire emazte Juliri. Eta hiri zer esango diat, Balentin? Jo ezak soinua beldurrik gabe hor goian, eta seguru nagok hemen Aginagatik falta diren batzuk inguratuko zaizkiala. Agur eta beti arte, Balentin.\ni emakume azaldu omen ziren errege Salomonen aurrera, biak haur beraren ama zirela aldarrikatuz. Salomonek, Jainkoaren adiskide eta ikaragarri jakintsua zenez, umea aizkoraz ebaki eta andre haiei erdi bana ematea agindu zuen, lehenbizikoz. Usurbil eta Donostiako Salomonek, soldata faraonikoez lanean (lanean, edo), hainbat mesede egin dizkiote Zubietari: - Espekulazio-interesak mantentzeko gabe, balizko (baina frogatu gabeko) eskaera asetzeko, gure herrian milaka etxebizitza eraikitzea. Horri esker, baserriz josiriko (simaur usaina, euskara, etc.) Donostia aldeko azken herria desagertuko dute. - Hori orekatzeko, Abaloz aldeko amildegia “natur interesgune” izendatuko dute, oraingoz etxebizitzak bertan egitea oso garestia litzateke-\nelako. - Espainolen pentsaera bakarra dogma daukan sistema pretoriano patriarkal hegemoniko horren zabortegiez (kuartela, kartzela, erraustegia…) gozatzeko pribilegioa eskainiko digute. - Zubietako errepide, komunikazio, zerbitzu eta gainerakoak, Bangladeshekoen tankerakoak dira, gehienez ere; inpuestoak, Holandakoen pareko. Zergatik? Kargudun soldatadunen harrokeriazko adierazpenak ezagututa, kopuru handiak arrazoi. Konforme ez bazaude, ospa zeure herritik. Gurean, bi herrietako Salomon horiek konponbideak erabaki baino, beren ezgaitasuna erakustea nahiago. Bakarren batek, despatxuko kortina apartatu eta berezko irribarre ergela erakutsiz…\nL ont xo Zubiria\nBalentin “Zialtzeta”, gure Soinujolea\nEdo rta Agirre\nPolinesiatik Australiara abiatu da Aitor Egileta\nartxoan aipatu genuen aldizkari honetan bertan. Iazko abenduan lana utzi eta munduari itzulia emateko asmoz abiatu zen Aitor Egileta gaztea. Egun, Tasmania eta Australia aldean dabil. Aurretik, ordea, Polinesian izan zen eta bertako bidaia-kronika eta hainbat argazki bidali dizkigu. Hori dena sarean ipini dugu, noaua.com web orrialdean. “Aitor Egileta, munduan zehar” atalean klik egin eta Polinesiako datu eta irudi aipagarriak ezagutuko dituzu. “Polinesiako irletan beti da giro ederra”, hala dio Aitor Egiletak. Australetan izan ezik, neguan frexko egiten duelako. Gazte honek `neguan´ bisitatu ditu Sociedadeko zenbait irla. Eta eskerrak. “Udan baino hobeto, izan ere, egunak ez dira horren beroak neguan (normalean 27 gradu) eta euri gutxiago egiten du”, hala dio Aitor Egiletak.\nEder baina garesti Parajeak ederrak eta jendea zoragarria omen da. Aitorrek dioenez, “beti laguntzeko prest daude, bueltan ezertxo ere eskatu gabe (...). Estresik gabe bizi dira. Karibekoen antza hartzen diet, frantses kutsu horrengatik ez balitz”. Elikagaien artean, itsasokoak nabarmendu ditu usurbildar gazteak. Prezioak, ordea, oso garesti. Aitorrek kronikan aipatzen duenez, “uste dut munduko leku garestienetako bat izango dela hau, eta zer esanik ez bisitariarentzat”. Zenbait irletan\nHuaine irla ezagutzeko modurik onena barkutxo bat alokatzea da.\nluxuzko hotelak bakarrik daude, non ur gainean kokatutako lastozko txabola batean lo egiteagatik 600 eurotik gora kobratzen duten. Beste datu batzuk: ur botila handia supermerkatuan 2 euro; zerbeza bat tabernan 4,50 euro (500 ml); afari normal bat, 55 euro. Halere, badago gutxiago gastatzeko aukera: kanpingean lo eginda (15 euro gaueko) eta janaria supermerkatuan erosiz. Ia munduaren beste aldean egon arren, Europako Konstituzioari buruzko gorabeherak entzun zituen komunikabideetan. Hau guztia eta gehiago, www.noaua.com web orrian topatuko duzue, “Aitor Egileta, munduan zehar” atalean.\naiatzaren bukaeran Polinesian izan zen Aitor Egileta. Bertan 15 egun egin eta gero, ekainaren 1ean Zelanda Berrira egin zuen salto eta egun hauetan Tasmania eta Australiako hego ekialdea ezagutzeko asmoa du. Epe laburrera, Caledonia Berrira joango da zortzi egunez eta ondoren Australiara bueltatuko da berriz ere. Australiako ipar ekialdeko kostaldean, abuztuaren bigarren asterarte izango da. Eta handik Japoniarako hegazkina hartuko du.\nIrudi hauek eta gehiago, noaua.com web orrian\nEstropadak egiten dira Polinesiako Huaine irlan.\nPolinesiar kantariak, turistentzako kantari.\nirudian, Raiatea irlako etxe tipikoa.\nJende ugari ibili zen San Joanetan\nzken urteotako jendetsuenak izan dira. Egitarauak bi asteburu hartu zituen arren, lagun asko gerturatu ziren Kalezargo (akaso, Belmonteko egokiago?) festetara. Giroa primerakoa izan da ekitaldi denetan baina, estimatuena dudarik gabe, Belmont dantza taldeko kideei eskainitako omenaldia izan zen. Ekainaren 18an hasi ziren festak eta ederki hasi gainera. Ikusle asko bildu zituen Mendeku Itxua herriko musika taldeak. Ekainaren 25eko gauean ere, plaza jendez gainezka egon zen. Beste urte batzuetan, ordea, jendeak Hernanirako bide hartzen zuen. Aurtengo San Joanak, ordea, aspaldiko jendetsuenak izan dira.\nOilasko biltzaile gehiago\nEkitaldi guztien artean hunkigarriena soka-dantzakoa izan zen. Eguraldiak lagundu ez arren, Belmont dantza taldeko kideei eskainitako omenaldia xumea bezain ederra izan zen.\nOilasko Biltzaile Egunean ere, lagun gehiago animatu dira aurten. Ohiko ekitaldiez gain, izan dira lehen aldiz antolatu direnak ere.\nPatata tortila lehiaketa, esate baterako. Arrakasta handia izan du lehiaketak, beraz, errepikatzeko modukoa. Lehen\nedizioan bi lagun hauek nagusitu ziren: Virginia Rikondo eta Agustin Martikorena nagusitu ziren.\nEkainaren 18an egin zen Auzotarren arteko herri kirol saioa ikusgarria izan zen.\nLehen aldiz, tortila lehiaketa egin zen San Joanetan.\nUmeen Egunak lagun asko erakarri zituen kalezargo plazara.\nArgazki gehiago www.noaua.com orrialdean, San Joanak 2005 atalean klikatuz\nSANTIXABEL AK , IRUDITAN Noaua! - 2005eko uztailaren 8an\nTrakarik gabeko Santixabelak\nkabo Santixabelak. Baina bitxia da. Aurten ez baita trakarik izan. Euriak zapuztu zuen jaietako azken ekitaldia. Ekitaldia antolatzen aritu zirenen ahalegina aipatzekoa den arren, azkenean euria izan zen nagusi. Trakarik izan ez den arren, jaigiroa primerakoa izan da. Aurten, ekitaldi gehienetan haurrak izan dira protagonistak. Baina gazteak eta helduak ez dira atzean geratu. Jaietako irudi batzuk bildu ditugu bi orriotan. Gure web orrialdean gehiago topatuko dituzue, www.noaua.com helbidean.\nPuzgarriak, errokodromoa... aukera zabala izan da aurten.\nEkainak 30. Jolaserako aukera ugari izan da aurten.\nEkainak 30. Pintura lehiaketak arrakasta izan zuen.\nEkainak 30. Pintura Lehiaketako sari banaketa.\nEkainak 30. gaztetxoak pilotalekuan bazkaltzen.\nUztailak 1. Buruhandiak eta erraldoiak.\nArgazki gehiago www.noaua.com orrialdean, Santixabelak 2005 atalean klikatuz\nSANTIXABEL AK , IRUDITAN\nUztailak 1. Oilasko biltzaileak, arratseko jokoetan.\nUztailak 1. Danborrada arratsez eta gauez egin zen.\nUztailak 1. Platano dantza txosnetan.\nUztailak 2. Idi-deman, jende ugari bildu zen.\nUztailak 2. errepresaliatuen omenezko ekitaldia.\nUztailak 2. Bertso saioko protagonistak.\nUztailak 3. Bengoetxea anaiarrebak nagusi toka saioan.\nUztailak 3. Dantzarien saioa, pilotalekuan.\nUztailak 3. Pottoka bakarlaria txosnetan.\n“Xomorro”, Bertso-Paper Lehiaketako irabazlea\nabier Aranburu “Xomorro” izan da aurtengo Bertso-Paper Lehiaketako irabazlea. Antton Aranburu izan zen bigarrena “Ugarte” bertso-sortarekin. Hirugarrena, aldiz, Kerman Errekondo izan zen. Bertso hauek guztiak www.noaua.com orrialdean aurkituko dituzue.\nArgazki lehiaketa oraindik martxan\naietako ehundaka argazki bildu nahi ditugu. Hori da lehiaketa honen helburua. Bide batez, NOAUA!rako bidea egiten dutenen artean, afaritxo bat zozketatu nahi dugu. Oso erraza da. Argazkia ekarri eta zozketan hartuko duzu parte.\nArgazkia nola helerazi? NOAUA!ko egoitzara ekarri edota e-postaz igorri honako helbidera: erredakzioa@noaua.com. Trukean, bi lagunentzako afaria zozketatuko dugu argazkiak bidaltzen dituztenen artean. Uztailaren 12an amaituko da lehiaketa.\nZorionak eta urte askoan!\nrraz pasatzen dira 20 urte. Baina ez dira debalde pasatzen. Zumarte Musika Eskolakoei galdetu bestela. 1985 urtetik hona, asko izan dira musika ikasten aritu direnak. Gaur egun ere, asko dira musika ikasi asmoz Villa-Pilar etxera hurbiltzen direnak. Batzuk eta besteak, ikasle ohiak eta gaur egungo ikasleak, bat egin zuten ekainaren 25eko jaialdian. 20 urte ez baitira egunero ospatzen. Kiroldegira hurbildu ziren lagunen gozamenerako, luzaroan gogoan izateko moduko ikuskizuna eskaini zuten. Hemen dituzue jaialdiko irudietako batzuk. Zorionak eta urte askoan! Ekainaren 25eko goiza Zumarteko txistulariek eta trikitilariek alaitu zuten. Ikusgarriena, ordea, gaueko saioa izan zen. Taula gainetik lagun asko pasa ziren: txalapartariak, albokariak, trikitilariak, txistulariak, talde instrumentalak, abesbatzak, dantzariak... Baina ikusleak askoz gehiago izan ziren. Oiardo Kiroldegia txiki geratu zen. Jaialdian zehar, omenaldi xumea egin zitzaien musika eskolako sortzaile diren eta gaur egun ere bertan musu-truk lanean dabiltzan IĂąaki Mujika, Jexus Pagola eta Roman Manterola usurbildarrei. Usurbilgo Musika Eskolakoek, ohar\nMusikariek bezalaxe, dantzariek ere saio polita eskaini zuten.\nzumarte Musika Eskolaren Jaialdia apartekoa izan zen.\nhonen bidez eskerrak emateko aukera aprobetxatu nahi dute: â€œZumartek, bere 20. urteurrena dela eta kontzertu guztietan ikusle edo partehartzaile bezala egon diren pertsona guztiei eskerrak eman nahi dizkie, baita ekitaldi guzti hauek egiteko laguntza eskaini diguten erakunde, elkarte eta instituzio guztiei ere. Denei mila esker eta guk adina gozatuko zenutela espero duguâ€?.\nAbesbatza, Katalunian kantari Uztailaren 14an hasiko da Kataluniako Cantonigros Nazioarteko Musika\nJaialdia. Bertan izango dira ZumarteOrereta abesbatzako kideak. Gure Abesbatza ordezkariek Haur Lehiaketan eta Folklore Saileko Abesbatzen Lehiaketan hartuko dute parte. Lehiakideen artean, Letonia, Lituania Errusia, Txina, Venezuela, Kanada, Alemania eta Kataluniako abesbatzak izango dira. Horretaz gain, Zumarte-Orereta abesbatzak beste bi emanaldi eskainiko ditu uztailaren 17a bitartean.\nEkainaren 25eko txistulari taldea duzue hauxe. Trikitilariak ere kalejiran ibili ziren.\nMoulinex lantegia, kolokan\n994 urterarte, Usurbilgo Ugaldea industrialdean zegoen Moulinex enpresa. Baina Ugaldekoa txiki eta zaharkitua geratu zen. Usurbilen mantentzeko saiakerak egin ziren arren, azkenean, Urnietak eginiko eskaintza onartu zuen Moulinexek eta duela 11 urtetik hona, Urnietan da hizpide dugun lantegia. Langileen adina, bataz bestekoa, 50 urte ingurukoa da. Gaur egun, 183 lagun ari dira lanean. Horietako 26 usurbildarrak dira. Tartean, Loli Korta, Moulinexeko enpresa-komiteko kidea. 32 urte enpresan lanean aritu eta gero, orain kolokan ikusten du bere lanpostua. NOAUA! Bitxia da gertatzen ari dena. Duela lau urte Seb multinazionalak erosi zuen Moulinex enpresa eta orain saldu egin nahi du. Loli Korta. 2001ean, Seb multinazionalak Moulinex/Krups taldearen hainbat enpresa bereganatu zituen. Seb multinazionalak beste marka batzuk ere plazaratzen ditu: Tefal, Roventa, Calor. Orain argi geratu da Seb multinazioanalaren benetako asmoa: konpetentzia egiten zion Moulinex markaz jabetu zen eta, orain, merkatutik kendu nahi du. N. Ekonomikoki, ordea, ondo dabil enpresa. Fakturazioan gora egin du Seb kateak. Harrituta hartuko zenuten salerosketaren albistea, ezta? L. K. Lehengo urtean, Seb multinazionalak Barbastroko (Huesca) lantegia itxi zuen eta 271 langile kalean geratu ziren. Egoera hori Urnietan errepikatuko zen beldur ginen. Gure kasuan, ordea, ez dute Barbastrokoa errepikatu nahi. Jabeak enpresa erosle baten bila dabiltza. Jabeek esan digutenez, 8 dira\nMoulinex enpresan usurbildar asko ari dira lanean.\ninteresa azaldu duten enpresak. Hiru, izaera komertzialekoak dira. Beste bostak, izaera industrialekoak. N. Salerosketa horretan zuen lanpostuak kolokan leudeke? L. K. Ez digute garbi hitz egiten. Enpresarentzat alternatiba bat bilatzen ari direla diote. Euren asmoa da erosle bat aurkitu eta 70-80 lagunentzako lana ziurtatzea. Baina gainontzekoak kalera joango lirateke. N. Azken urteotan produkzioa jeitsi egin al da? L. K. Azken boladan, topera ari gara lanean. Gure ustez, almazena bete-bete uzteko asmoa dute. Gure lantegia itxi eta Txinan edo bestelako toki batean lantegi berria ireki arte, gure produktuak merkaturatzen jarraitu ahal izateko. N. Beraz, deslokalizazio baten aurrean gaude.\nL. K. Bai. Txinara, Frantziara edo beste toki batera eramango dute gure lana. Jabeek esan digutenez, Frantzian dituzten enpresei alternatiba berdina eskaini zaie. Ez dakigu benetan horrela ote den edo ez. Baina ez dut uste beste urte bat gehiago egingo dugunik. 2005erako lana ziurtatu digute. 2006rako, ez. Garbi daukate gurea bezalako enpresek ez dutela Europan etorkizunik. Asia aldeko konpetentziagatik, bereziki. Alternatiba gisa, zeharo ezberdina izango den enpresa baten bila dabiltza.\nkainaren 11n, lehen kontzentrazioa egin zen Urnietako Moulinex lantegiaren aurrean. Uztailaren 9an, ordea, Moulinexeko aparkalekutik Urnietako Udaletxerainoko martxa egingo dute.\nErrauste-planten aurkako herri plataformek hondakinak kudeatzeko plan alternatiboa aurkeztu dute\naborrei zein irtenbide eman. Hortxe dago koxka. Iaz, garai honetan, beste gairik ez zen. Erraustea gora, erraustea behera. Gipuzkoako Hiri Hondakinen Kudeaketarako Plan Integralak harrotu zituen hautsak. Hondakinei aurre egiteko bi errauste-planta proposatzen zituen plan horrek: Txingudin, bat; Aritzetan, bestea. Berriki, errausteplanten aurkako herri plataformek bestelako plana plazaratu dute. Erraustearen ordez, bestelako alternatibak proposatzen dituzte. Azken asteotan, hondakinen gaiak albiste, erabaki eta adierazpen ugari sortarazi ditu. Agindu bezala, errauste-planten aurkako herri plataformek euren alternatiba garatu dute. Oraingoz, aurrerapen modukoa aurkeztu dute, “Gipuzkoako Hondakinak Kudeatzeko Plan Gidatzailearen Aurrerapena” izenekoa. 40tik gora profesionalek egindako hausnarketen ondorio da herri plataformek aurkeztu duten plan gidatzailea.\nAtez ateko gaikako bilketa Plataformen plan alternatiboak erraustea baztertu eta hiru bide hauek proposatzen ditu: atez ateko gaikako\nbilketa bultzatu, konpostatze-gune ugari sortu eta sei biometanizazio planta eraiki. Osagarri gisa, zaborra bereizteko lau planta berri irekitzea proposatu dute. Gaur egun bi daude: Urnietan eta Legazpin. Azkenik, birzikla ezin daitekeen zaborrarentzat bizpahiru biltegi eraikitzea aurreikusi da herri plataformen planean.\nMankomunitatearen prentsa oharra Plataformetako kide den Peio Lozanok egin zuen plan honen aurkezpena, Donostiako Miramar jauregian. Arrazoi ekonomikoak medio, “Urnietako bereizketa plantara eramaten den zabor asko eta asko ez da bereizten” eta zuzenean zabortegira botatzen dela adierazi zuen Lozanok. Honen aurrean, San Markoseko Mankomunitateak Peio Lozanoren hitzak gezurtatu nahi izan zituen prentsa-ohar baten bidez. Mankomunitateko kideen esanetan, “baieztapen hori errealitatetik oso urrun dago. Gaikako bilketaren funtzionamendua ezagutzen duen orok jakin badaki batzuetan, akatsez edo sisteman hobe parte hartu eta laguntzeko, edukiontzietan ezegokiak diren hondakinak botatzen ditugula”. Horietako batzuk, egungo\nPrentsaurrekoaren irudia. Eskubitara, Zubietako alkatea.\nteknologiarekin ezin daitezke birzikla. Berreskura ezin daitekeen hondakinari ezegokia deitzen zaio. Bada, San Markosekoen esanetan, Espainiako bereizketa plantetan sartzen den ezegokien bataz bestekoa hondakin guztien %28 denean, Urnietako plantaren kasuan %19 da. Horretaz gain, Peio Lozano herri plataformeetako kidearen adierazpenak asmo txarrekoak direla uste du San Markoseko Mankomunitateak: “eskualdean hondakinak kudeatzeari buruz ezagutzarik eza nabarmena adierazten baitu. Era horretako aitorpenek ez dute ezertan laguntzen ontziak birziklatzeari dagokionean lortu nahi diren helburuen lorpenetan”.\nHerri plataformek aurkeztu duten planaren helburuak 1. Hondakinak sorburuan bertan eragoztea, aurre hartzea eta murriztea. 2. Hondakinak modu jasangarrian kudea daitezen bultzatea. 3. Hondakinak sortu diren lekutik ahalik eta hurbiltzen kudeatzea. 4. Gaikako bilketa integrala egiteko azpiegitura diseinatzea. 5. Hondakinak berriro erabiltzeko prozesuak sustatzea, objetuen bizitza luzatzeko. 6. Gipuzkoan itzultzeko ontziak erabil daitezen sustatzea. 7. Hondakinak birziklatzeko prozesuak eta industriak sustatzea.\n8. Gipuzkoan konposta egiteko prozesuak indartzea. 9. Energia sortzeari dagokionez, errausketa baino askoz prozesu jasangarriagoa eta eraginkorragoa den aldetik, biometanizazioa bultzatzea. 10. Hondakinen isurketa ahalik eta gehien murriztea. 11. Hondakinei eta hondakinak tratatzeko alternatibei buruzko informazio zorrotz, zehatz eta osoa ematea. 12. Gipuzkoako herritarrekin eta politikariekin gardentasunez jokatzea. 13. Zaborrak tratatzeko metodo jasangarriei buruzko azterlan objetiboa\negitea. 14. Zaborren kudeaketan, prezioak gardenak izan daitezen bultzatzea. 15. Gaikako bilketari, hondakinak berriro erabiltzeari, birziklatzeari, konposta egiteari, biometanizazioari eta abarri buruzko sentsibilizazioaren, heziketaren eta jardunbide egokiak izatearen aldeko giroa sortzea. 16. Herritarren parte-hartzea bultzatzea, nork bere hondakinen ardura duelako, batetik; eta bestetik, hondakinak behar bezala kudeatuko badira, ezinbestekoa delako herritarrek erabakietan parte hartzea.\nForu Aldundia ere, konpostatzearen alde\niri hondakinen gaiak zeresan handia eman zuen iaz. Ordutik hona, gauza batzuk aldatu egin dira. Errauste-planten aurkako herri plataformek plan alternatiboa aukeztu dute. Gipuzkoako Foru Aldunditik datozen albisteak ere, berrituak datoz. Orain, konpostatze-plantak eraikitzearen alde azaldu da Foru Aldundia. Errauste-plantekin batera, konpostatzeplantak eraikitzearen alde azaldu da Foru Aldundia. Proposamen berri honek Gipuzkoako Hiri Hondakinak Kudeatzeko Plan Integralean jasotzen denarekin bat egingo luke. Beraz, konpostatzearen alternatiban sakondu nahi da baina ez da erraustea baztertzen. Hau da, errausteplanten osagarri izango lirateke konpostatze-gune horiek. Gipuzkoan bi errauste-planta aurreikusi dira eta bi planta horien aldamenean eraikiko lirateke konpostatze-gune horiek. Era horretan, gaur egun Ormaiztegin tratatzen diren 4.500 tonatik 44.000 tonara pasatu nahi du Diputazioak. Gipuzkoan sortzen den zaborraren %8 ongarri bihurtu asmoz. Konpostatze planta bakoitzak 2,2 hektarea hartuko lituzke, eta zortzi milioi euroko aurrekontua izango luke. konpostatze-plantan Donostialdeko Donostialdeko, Urola Kostako,\nTolosaldeko eta Txingudiko zaborra tratatuko litzateke.\nDonostiako Udala, Aritzetako kokagunearen aurka Donostiako Udalak ere zeresanik eman du azken bolada honetan. Mankomunitate denek errauste-planta Aritzetan ipintzea erabaki zutenetik hona, Odon Elorzak zalantzan jarri du errauste eredua. Aldiz, biometanizazio eta gasifikatze planten alde egin du. Baina gutxiengoan agintzen ari da eta horrek egoera deserosoan utzi du. Odon Elorza alkatearen gogoz kontra, Donostiako udalbatza plenoa errausteplanten alde azaldu berri da. Aritzetako kokalekua baztertu baina Donostiako beste kokaleku batean jartzearen aldeko mozioa onartu zuten Donostiako udaleko oposizioko talde denek, Ezker Batuak izan ezik.\nGipuzkoako Mankomunitateak, Donostiako Udalarekin bat Gipuzkoako mankomunitateetako lehendakariak ere ados daude. Donostian bertan, Aritzeta ez den kokapen berri bat onartzeko prest. Luis Mari Oyarbide Foru Aldundiko Garapen Iraunkorraren Departamenduko diputatua iritzi ebrekoa da baina kokapen berria hautatzea Donostiako Udalaren esku uzten dutela jakinarazi du.\nLuis Mari Oiarbide, Foru aldundiako diputatua.\nAritzetan ez bada, non?\nneoro, bi eztabaida ezberdin gurutzatzen dira. Erraustearen egokitasuna, batetik. Errauste-plantaren kokagunea, bestetik. Aritzetako aukera baztertu eta kokagune berri baten alde azaldu da Donostiako Udala. Baina Aritzetan ez bada, non? Zubietako hautagaitzak indarra hartu du berriz ere. Beste zurrumurru bat ere zabaldu da: Usurbilgo mugan, Urbil inguruan dagoen lursail batean pentsatzen hasiak ote diren...\nDefinizioak eta esanahiak\nrrausteaz asko hitz egiten da. Baita alternatibetaz ere. Baina konpostaz, gasifikazioaz edota biometanizazioaz hitz egiten dugunean, zertaz ari gara hizketan? Definizoen atzean ezkutatzen diren esanahiak bildu ditugu zientzia.net helbidean arakatuz. Konposta. Materia organiko hartzigarriarekin konposta egin daiteke. Materia organiko hori kontrolpean degradatzean lortzen da, eta, lurra ongarritzeko baliagarria izateaz gain, bestelako abantailak ere baditu: hondakinak kontrolik gabe degradatzean sortzen den poluzioa eragozten da, zabortegira edo tratatzera eraman beharreko zabor-bolumena asko gutxitzen da... Gasifikazioa. Abantaila ugari ditu erraustearen aldean. Gasifikazioan eta ohiko errekuntzan antzeko tenperaturak erabiltzen dira, baina gasifikazioan aire gutxiagorekin egiten da lan. Hala, gas eta konposatu toxiko gutxiago sortzen da, eta, gainera, sortutako gasa erabili egiten da; beraz, ez da ia ezer\nisurtzen atmosferara. Bestetik, errauste-plantetan gelditzen diren zepa eta errautsetan poluitzaileak daude; aldiz, gasifikazioan gelditzen diren hondarrak kristalak dira, guztiz inerteak. Dena den, gasifikazioa ez dago guztiz garatuta oraindik. Biometanizazioa. Materia organikoa baliatzeko beste modu bat biogasa sortzea da. Konposta egitean materia degradatzen duten bakterioak aerobioak dira, hau da, oxigenoa behar dute bizitzeko. Biogasa lortzeko, berriz, oxigenorik gabeko ingurua behar da; orduan bakterio anaerobioek degradatzen dute materia organikoa, eta emaitza metanoa eta karbono dioxidoa dira. A Coru単ako instalazioa da biometanizazio-gune modernoetakoa. Egunero 500 tona hondakin jasotzen ditu, eta horietatik asko elektrizitate bihurtzen ditu. Sortutako energia elektrikoa nahikoa da instalazioak berak dituen beharrak asetzeko eta hiriko kaleak argitzeko. Gainera, materia organikoaren hartzidura anaerobioa bukatu eta ez duenean gas gehiago ematen, gelditzen diren hondarrak konposta egiteko erabiltzen dituzte.\n15 urteko zigorra\nAraudi eta ordenantza berriak jendaurrean\nariseko Auzitegiak 15 eta 20 urte arteko kartzela-zigorra jarri die 1999an Plevinen zortzi tona dinamita baino gehiago lapurtu zituzten ETAko kideei. Batzuei lapurreta egin izana leporatu zaie eta besteei dinamita hartu edo jaso izana. Patxi Segurolari 15 urteko zigorra ezarri diote. Zortzi orduz aritu ziren epaileak epaia prestatzen, eta emaitza hauxe: 20 urtera zigortu zuten Asier Oiarzabal, 18 urtera Miren Argi Perurena eta Jon Bienzobas, 16ra Fermin Martinez Vergara eta 15era Patxi Segurola. Yves Jacobek zuzentzen zuen gorteak, gainera, Frantzian bizitzeko betirako debekua ezarri zien bostei. Operazio horretan ETAri laguntzea leporatuta epaitu zituzten ARB Bretainiako Armada Iraultzaileko 10 kideetako bederatziri, berriz, bi eta zazpi urte arteko kartzela-zigorra jarri zieten eta bat aske utzi zuten.\nEpaiketara joandakoei eskerrak Patxi Segurolak epaiketara joandakoei eskerrak eman nahi dizkie. Hemen dituzue idatziz helerazi dituen esker oneko hitzak: “Fresneseko espetxetik bihotzez eskertu nahi diet ekainaren 13an Pariseko epaitegian egon ziren guztiei. Oso zaila da une horietan sentitu genuena adieraztea, batez ere nik, 11 urte pasa ondoren, lagu-\nkainaren 10ean egindako bilkuran, Usurbilgo udalbatza plenoak araudi bat eta udal ordenantza bat onartu zituen hasieraz. Araudia, udal intereseko irabazi-asmorik gabeko elkarteak erregistratzeari buruzkoa da. Udal ordenantzak, berriz, Usurbilgo Udalaren dirulaguntzak arautzeko xedea du. Erabakia jada GAOn argitaratua izan da eta erreklamazioak edo iradokizunak aurkezteko epea uztailaren 21ean amaituko da.\nPentsioen inguruko informazioa\nhilabetez luzatu da Patxi Segurolaren epaiketa.\nnak eta familiarrak ikustean. Zuen presentziak beste leku batean egongo bagina bezala setiarazi zigun. Ikusgarria izan zen. Batzuekin denbora behar izan nuen ezagutzeko, batez ere gazteekin. Pixkana joan nintzen guztiak ezagutzen. Momentu hunkigarriak izan ziren, txaloak, keinuak, hain gertu baina hain urrun. Baina agurtzeko orduan ikusi eta bizi izan genuena ezin da hitzekin adierazi. Emozioarekin malkoak atera zitzaizkigun, oso garrantzitsua izan zen niretzat eta besteentzat. Benetan, bihotzez, mila esker”.\nrain arte, ezinezkoa zen “SOVI” delako pentsioa eta alargun geratzeagatik jaso beharreko pentsioa jasotzea. Bat edo beste, baina biak ez. Irailetik aurrera, biak batera jasotzeko aukera izango da. Beti ere, bi pentsioen artekoak ez badu kopuru hau gainditzen: 877,42 euro. Tramitazioa oso erraza da. Hala ere, Usurbilgo PSE-EE alderdia informazio gehiago emateko prest azaldu da. Alderdi honek udaletxean duen buzoian izena eta telefono zenbakia utzi eta beraiek jarriko dira interesatuarekin harremanetan.\nLopez nagusi Aizkora Txapelketan\nuskadiko II. Mailako Txapelketaren kanporaketa jokatu zen Santixabel egunean. 10 aizkolari aritu zen aurrez aurre, baina lehen seiak izan ziren finalerako sailkatu zirenak: Juan Jose Lopez, Daniel Vicente, Juan Manuel Erasun, Unai Ota単o, Xabier Mindegia eta Manuel Ka単amares. Finala uztailaren 31n jokatuko dute Loiolan, Donostian. Lezaungoa da Lopez eta iaz Maila Nagusitik kanpo geratu zen. Santixabel egunean Usurbilen jokatu zen kanporaketan, ordea, maila txukunean aritu zen. 16 minutu eta 49 segundutan ebaki zituen bost egurrak. Bigarren Mailatik Maila Nagusira bueltatzeko aukera asko ditu Lopezek. Hori uztailaren 31n argituko da, Loiolan jokatuko den finalean.\nPozik joan eta pozik itzuli\nadete zein infantil mailako neska-mutilak gustura ibili ziren Granollersen (Katalunia) jokatu zen Nazioarteko Eskubaloi Txapelketan. Bi taldeak laugarren izan ziren. Baina hori gutxienekoa izan zen. Primeran ibili dira, giro onean, eta hori da garrantzitsuena.\nBeroak ez zituen Dema-Plazako ikusleak uxatu.\nEskubaloi partida ugari jokatu behar izan dituzte.\nDatorren urtean, gehiago\niro ederrean jokatu ziren Usurbil Cup txapelketako finalak. Usurbil FT taldeak aurtengo edizioa antolatzen lagundu duten guztiei eskerrak eman nahi dizkie. Benjamin mailan, mutilen artean, Zendoia izan zen nagusi eta Kaxeroak taldea bigarren geratu zen. Nesken artean, Suge Gorriak taldeak irabazi zuen eta Beti Gu taldea bigarren geratu zen. Infantil mailan, Makarroiak taldea nagusitu zen finalean Bordatxo taldeari irabazi eta gero. Alebin mailako finala,\nberriz, Fiatc Seguroak taldearentzat izan zen. Txikilino taldekoak izan ziren bigarren, penaltietan galdu ondoren. Kadete mailan, Eh Oh Ah taldea izan zen jaun eta jabe. Antolatzaileek eskerrak eman nahi dizkiete ondokoei: Usurbilgo Udala, Usurbilgo Kirol Patronatua, Labe Goxo okindegia, Laukote okindegia, Pello arraindegia, Laurok liburudenda, Dia supermerkatua, Ardi Beltza garagardotegia, Bordatxo taberna, Benta taberna, Aitzaga taberna, Zendoia taberna, Antxeta taberna, Irrati pub taberna, Zeuk kogiagintza.\nBeti Gu taldekoak bigarren geratu ziren.\nOharrak ETXEBIZITZA -Usurbil edo inguruetan pisua errentan hartuko genuke. Tf: 645722874. -Usurbilgo bikote gazte batek pisua alokatu nahiko luke Usurbilen. 679 185 102. SALEROSKETAK / GARAJEAK - Vespa Iris 200 motorra salgai. SS-AL matrikula. Salneurria 600 euro. 656 721 158. - Garaje bat daukat alokairuan jartzeko Kale Nagusian (Bizkarreko etxeetan) 240 eurotan. 100m2takoa da eta kotxea erraz sartzen da. 943 458 284. - Aparkalekuak salgai Bizkarra 1-8 etxe taldean, Kale Nagusia 3 zenbakian. 607 905 859 (Imanol). - Honda Dominator 650 cc motorra egoera oso onean. 667 172 010 (Jon). - Garaje itxi bat alokatzen da Kale Nagusian. Interesatuak: 943 361 235. LANPOSTUAK Lan-eskaerak - Udan umeak zaintzeko prest nago. 943 37 12 77 / 685 722 602 (Nerea). - Udan haurrak zaintzeko esperientziadun neska euskaldun bat eskeintzen da. Egun osoko disponibilitatea. Interesatuak. 658 759 335. - Lan egiteko gogoa daukat. Kanpotarra naiz eta edozein lan egingo nuke: portalak garbitu, plantxa egin, kanguro lanak astebukaeratan, pertsona helduekin, fregaderako lanak... 677 552 258 (Sharon). - Kamarera euskaldun bat eskaintzen da astelehenetik ostiralera lan egiteko. Telefonoa: 667 694 469. - Emakume bat eskaintzen da astelehenetik ostiralera, pertsona helduak edo ezinduak zaintzeko. Horrelako lanetan aritua. 626 641 155 Mariaje. - Taberna batean egingo nuke lan edo antzeko zerbaitetan. 652 757 495. - Portalak eta eskailerak garbitzeko neska bat eskaintzen da. Esperientzia horrelako lanetan. Interesatuak deitu (690 784 113). - Oporretako, ospakizunetako, edozein motatako bideoak montatzen dituen profesionala eskaintzen da. 943 555 835/ 617242660. Lan-eskaintzak - Kamarera behar da Antxeta jatetxean astelehe-\nnetik ostiralera lan egiteko, eguerdiko 12:30etik 16:00ak arte. 943 370 344. - Harategian lan egiteko pertsona behar dugu, uztailean eta abuztuan. 943 37 20 34. - Emakume heldu bat behar dugu etxekolanak egiteko. Eguerdiko lana izango litzateke. Euskalduna izatea nahiko genuke. Interesatuak mesedez deitu telefono honetara: 943 300 518 (MÂŞ Angeles). - Orioko ileapaindegi batean estetizista bat behar da. Interesatuak deitu 943832729. - Zarautzko taberna baterako sukaldaria eta zerbitzaria behar dugu. Udarako bakarrik. Interesatuak: 661 97 26 70. BESTELAKOAK / GALDUTAKOAK - Trailerra saltzen da lanarekin. Interesatuak deitu 649 85 01 31. - Kalezar azpiko erreka ondoko bide berrian betaurreko batzuk topatu ditut. Galdu badituzu, NOAUA!tik pasa. - Itsasoan arrantzan egiteko kainabera behar dut. Ahal bada teleskopikoa. Zurea erabiltzen ez baduzu, doan edo merke antzean emateko prest bazaude, gustura hartuko nuke. Tel: 676374812. - Haur baten jertse berde bat galdu dugu Zubiarrenea kaletik, San Ignazioko autobus geltoki bitartean. Aurkitu duenak mesedez NOAUA!ko egoitzan utz dezala. Mila esker. - Peugeot 306 Break salgai. 2000-HDI. Matrikula, BPF (2001 azaroa). Garajean egon da beti. Prezioa: 9.000 euro. Telefonoa: 636 36 49 42. - Baldintza onetan dagoen 49cc dituen moto Honda bat daukat salgai. Telefonoa: 943 36 45 54. - Ume baten urrezko pultsera bat galdu dugu. Ianire izena eta data bat dauzka grabaturik. Aurkitu duenak deitu: Telefonoa: 667 502 218. - Bideokamara bat saltzen dut, Canon XL1 semiprofesionala, bateria eta tripodea barne. Gutxi erabilia. 943 376 902 - 665 749 615 gauez. - Kanping-karroa salgai, aluminiozko panelarekin. Karabana bihurtzen da. Telefonoa: 943 55 18 32. - Pago egur txikitua eta lehorra salgai. Etxera eramaten da. Tf. 615 755 762.\nZorionak hirukote! Uztailaren 17an 4 urte beteko dituzue. Egun eder bat igaro ezazuela zuen guraso eta lagunekin. Muxu bero bana etxekoen partetik.\nZorionak Pottokok! Laster ospatuko ditugu zuen urteak. Unaxentzat uztailaren 13an lehenengoa eta Enautentzat 17an laugarrena. Zorionak izeba Nuriarentzat ere, berak 12an beteko ditu urte batzuk gehiago. Muxu pilo bat etxekoen partez.\nJAIOTZAK - Haritz Aramburu Etxarren, ekainaren 21ean. Oharrak - Txerrimunik ordainetan doaneko atalak dira NOAUA! Kultur Elkartea - Borda Berri, 3 Eguzkitzaldea 20170 Usurbil\nIrudian, “Usurbilgo baserriak eta baserritarrak” liburuaren egilea. Soluzioa: 22 orrian.\nHarri txintxarrak * DEITURA\nErdal hizkia Altzari mota\nGorenak * IZENA Muskizko auzoa\nEguneroko jaki Leherkari ezaguna\nJupiterren satelitea Edari alkoholduna\nSuzko armen jartigaia\nAte, hitz elkarketan Norat atzizkia\nGarraio mota Bokala Tiranako Röntgen\n✪ L T\n✪ G A\nR O ✪\n✪ K A\nR G A ✪ O G\n✪ O N\nU K ✪ A\n✪ U ✪ U ✪\n✪ ✪ A L\n✪ T R\nA K ✪\nDatorren NOAUA! Uztailak 22, ostirala\nUztailak 8, ostirala Acha-Orbea, Hipodromo etor. 6 Lasarte\nUztailak 17, igandea Urbistondo, San Franzisko 1 Lasarte\nUztailak 9, larunbata Oa Kontzeju Zaharra 11 Usurbil De Miguel, Nagusia32 Lasarte\nUztailak 18, astelehena Acha-Orbea, Hipodromo etor. 6 Lasarte\nUztailak 10, igandea De Miguel, Nagusia32 Lasarte\nUztailak 19, asteartea Urbistondo, San Franzisko 1 Lasarte\nUztailak 11, astelehena Urbistondo, San Franzisko 1 Lasarte\nUztailak 20, asteazkena Gil, Nagusia 24 Lasarte\nUztailak 12, asteartea Orue, Jaizkibel 2 Lasarte\nUztailak 21, osteguna Acha-Orbea, Hipodromo etor. 6 Lasarte\nUztailak 13, asteazkena De Miguel, Nagusia32 Lasarte\nUztailak 22, ostirala Urbistondo, San Franzisko 1 Lasarte\nUztailak 14, osteguna Rodriguez, Nagusia 42 atz Lasarte\nUztailak 23, larunbata Oa Kontzeju Zaharra 11 Usurbil Acha-Orbea, Hipodromo etor. 6 Lasarte\nUztailak 15, ostirala Gil, Nagusia 24 Lasarte Uztailak 16, larunbata Iturralde, Bordaberri 1 Usurbil Urbistondo, San Franzisko 1 Lasarte\nUztailak 24, igandea Acha-Orbea, Hipodromo etor. 6 Lasarte GAUEKO GOARDIAKO FARMAZIAK\nUrte osoan, gaueko goardiako farmazia guztiak Hernanin egingo dira. Maria Jose Chucla, Kardaberaz Kalea 48, Hernani (943 55 17 93).\nTren eta autobus ordutegi berria\nuela hiru urte argitaratu genuen lehen aldiz tren eta autobusen ordutegia, sakelean eramateko moduko argitalpentxoa. Bitan aldatzen dira tren eta autobusen ordutegiak: uda hasieran eta udazken hasieran. Aldizkari honekin batera jaso duzun aleaz gain ordutegi gehiago eskuratu nahi badituzu, NOAUA!ra hurbildu. Alkartasuna Kooperatiban, Udaletxean eta hainbat saltokitan ere topatuko dituzu ordutegi berriaren ale gehiago.\nNOAUA!! 209 alea\nPublished on Jul 8, 2005


BEGI-INGURUko krema OLIVA gurinarekin 30 ml 1 × 9,61€\nHasiera Denda Arrosa-Petaloen Ur-Tonikoa 150 ml\n“BEGI-INGURUko krema OLIVA gurinarekin 30 ml” has been added to your cart.\nCategories: AURPEGI ZAINTZEA, Tratamenduak.\nAurpegiko larruazala modu leun eta natural batetan purifikatzen du.\nArrosa-Petaloen Ur-Tonikoa 150 ml quantity\nLixoné Arrosa-Ura aurpegiko larruazalaren garbiketarako toniko natural bat da, berau lasai, leun eta eroso utziaz, bere elastikotasuna eta tinkotasuna itzuliaz. Modu honetan aurpegiaren itxura gazteagotzen du.\nONURAK: Tonikoak larruazala freskatu, hidratatu, poroak itxi eta oreka lortzen laguntzen du, eta ondorengo tratamendu bat jaso ahal izateko prestatzen du:\nGarbiketa bat jasan duen larruazala normalizatzen du, aurpegiko larruazaleko pH-a berrezarriz.\nEzarri dugun zonan odol-fluxua handiagotzen du, gure larruazalarengain sortzen duen eragin tonifikatzaileari esker.\nEhunak indarberritu eta gazteagotzen ditu.\nBere testura eta usain gozoari esker, tonikoa larruazal eta zentzuei mesede egiten dien zentzumen-anitzeko ura bezala kontutan hartzen da.\nGarbiketa ondoren eta hidratazioaren aurretik, kotoi bat hartu eta Lixoné Arrosa-Uretan hezetu, higidura zirkularrekin edo larruazalarengaineko kolpetxoekin aurpegia leunki igurtzi. Spraya izaterakoan lanbro moduan ere ezarri daiteke. Aurpegi-tonikoa erabat lehortu arte itxaron. Lehortu ondoren, larruazala hidrataziorako prest dago.\nAURPEGIKO MASKARA oliba-gurinarekin 200 ml


Erlea aldizkaria aurkeztu da. Bernardo Atxaga\nYou are here: Home » News » Erlea aldizkaria aurkeztu da\nErlea aldizkaria aurkeztu da\n2009-10-08 ¦ Argitalpenak\nGaur, urriak 8, aurkeztu da Donostian "Erlea" kultura aldizkari berria. Aldizkaria Euskaltzaindiak argitaratzen du eta Jose Irazu "Bernardo Atxaga" idazle eta euskaltzain osoa da zuzendaria. Pamiela argitaletxea arduratzen da edizioaz eta diseinuaz.\nLehenego zenbakiaren aurkibidea ikusi nahi baduzu, hementxe duzu PDF formatuan.\nEkitaldi hau Euskaltzaindiaren 90. urteurrena ospatzeko antolatzen ari diren ekitaldien barruan burutuko da. Erlea aldizkariaren aurkezpenaz gainera, gaur arratsaldez, emanaldi artistikoa ere antolatu dute arratsalderako: "Paradisua, katuak eta abar", Bernardo Atxagaren eta Juan Carlos Perezen eskutik. Emanaldia iluntzeko 19:00etan hasiko da.


Komodoko dragoi - Wikipedia, entziklopedia askea.\n(«Komodoko herensuge» orritik birbideratua)\nKomodoko dragoia (Varanus komodoensis) munduan dagoen muskerrik handiena da; 3 metro luze eta 80-140 kg izatera iritsi daiteke. Indonesiako Komodo, Rinka, Gillimontag eta Flores uharteetan bizi da.\nEspeziea Varanus komodoensis\ndark green (en) , gris eta beltz\nRinca (en) , Flores, Gili Motang, Gili Dasami (en) eta Laguna\n400 hertz — 2.000 hertz\nIUCNren Zerrenda Gorrian dago, eta gaur egun 4000-5000 dragoi inguru existitzen dira. Baina hauetatik badirudi 300 ale baino ez direla emeak.\n1 Itxura fisikoa\nEskuarki bi eta hiru metro artean neurtzen du eta 70 kg pisatu. Hala ere zoologikoetan 3,13 metrora eta 166 kg-ra iritsi daiteke (jandako janaria barne). Buztan indartsua eta gihartsua du, bere gorputza bezelakoa. Zerra formako 60 agin ditu. Aginak sarritan aldatzen ditu eta agin bakoitzak 2,5 zentimetro neur dezake. Bere mingaina luzea, horia eta bi zatitan banatuta du.\nOrokorrean entzunmen eta ikusmen aldetik ez dira oso zoliak. Gauez ere ez du ongi ikusten. Egunez koloreak ikusteko gai bada ere, geldirik dauden objetuak ikusteko zailtasuna du. Bere mingaina, usaintzeko, zaporeak detektatzeko eta estimuluak jasotzeko erabiltzen du. 4 eta 9,5 km arteko distantzian sarraskia antzemateko gai dira. Dastamen papila gutxi batzuk ditu eztarriaren atzealdean. Bere ezkata batzuk hezur batez errefortzaturik daude, eta hautan xafla sensorial batzuk ditu nerbio sistemari lotuta, ukimenaren zentzuaren funtzioa betetzen dutenak. Plaka hauek, oro har, belarrietan, ezpainetan, kokotsean, eta oinetan ditu. Hasiera batean, Komodoko dragoia gorra zela uste zen, baina Londreseko zoologikoko zaindari batek oihukatuz espezimen bat bere ezkutalekutik ateratzen irakatsi ziola demostratu zuen.\nKomodoko dragoiak leku bero eta lehorreak gustoko ditu. Belardi altu eta zabaletan, sabanan eta baso tropikalen beheko zonaldetan bizi ohi da. Hala ere, gutxi batzutan hondartzetan edota erreken ohantze lehorretan aurki daiteke. Gazteak aldiz, zortzi hilabete bete arte zuhaitz ugari dagoen lekuak nahiago dituzte.\nEgunez bizi dira eta bakartiak dira. Jateko eta emeekin parekatzeko elkartzen dira soilik. Besteengandik babesteko metro eta hiru metro arteko gordeleku sortzen dituzte bere atzapar ahaltsuei ezker. Gordeleku hauetan bizi denez eta bere tamainari ezker gorputz berotasuna gauez mantentzeko gauza da, modu honetan, goizean eguzkiaren berotasuna jasotzeko beharra gutxiagotzen du.\nKomodoko dragoiak haragijaleak dira. Sarraskia jaten dute normalean, baina batzutan animalia biziak ehizatzen dituzte. Ehiza isiltasunez burutzen dute, animaliarengana hurbildu eta bizkortasunez bere lepo edo sabelaldera jaurtizen du bere burua. Bere harrapakinak usaimenaren bidez topa ditzake. Bere buztanarekin txerri handiak eta oreinak erorazazten ditu. Harrapakinak oso handiak badira, sarritan hainbat dragoien artean elkarbanatzen da. Bere ehizako arrakasta % 70ekoa da, eta salbu ihes egitea lortzen duten animaliak laster ala berandu eragindako zauriengatik azkenean beste dragoeien janari bihurtzen dira. Harrapakinaren haragi mokadu handiak jan ohi dituzte. Horretarako harrapakina aurreko hankekin eusten dute eta mokadu handi bat ateratzen diote. Bere baraila erauzgarria eta sabel hedagarriari ezker ahuntzaren antzeko tamainako animaliak mokadu bakar batez jan ditzake. Ahuntz bat jateko 15-20 minutu baino ez ditu behar. Harrapakin mota hauek ito gabe jan ahal izateko mingainaren azpian birikietara zuzenean konektaturiko hodi txiki bat izan ohi dute. Jan eta gero, eguzkipean egiten du lo liseriketa prozesua arintzeko. Lisekireta bukatzeko ileak, adarrak, apatxak eta haginak botatzen ditu. Hilean behin jatearekin nahikoa du.\nAnimali txikiak ere jaten ditu: beste narrasti txikiak (beste komodo dragoi txikiak barne), hegaztiak, arratoiak, sugeak, arrainak, karramarroak, karakolak eta ugaztunak. Dragoi gazteek, intsektuak, arraultzak eta ugaztun txikiak jaten dituzte.\nKomodoko dragoiaren listua pozoitsua den oraindik eztabaidan dago. Hala ere, azkeneko ikerketetan masailean hainbat sustantzia toxiko sortzeko glandula aurkitu dituzte. Glandula hauek botatzen duten likidoa aginkadarekin harrapakinaren odolera pasatzen omen dira eta hipotermia, paralisia eta hodien tensioa jaistea sortzen omen du.\nBeste batzuen arabera, narrasti sarraskijale honek harrapakina hiltzeko behin hozka egiteaz aski du. Mingainak 82 bakterio mota ditu, eta hozka egitean bakteria hauek septizemia deritzon gaixotasuna kutsatzen dute.\n9-10 urte bitartean sexualki helduak dira eta 50 urtearte bizi daitezke. Estalketak uztaila eta abuztuan izan ohi dira. Irailean arraultzak erruten dituzte. Uztailean dragoien arteko borrokak hasten dira. Buztanaz lagunduta altxatu egiten dira eta kolpeak emanez aurkaria lurrean menperatua utzi arteko borroka dute. Irabazi eta gero emearengana doaz eta mingainarekin ikutzen dute harkor dagoen jakiteko. Emeak normalean ez dira harkorrak eta lehehengo kontaktu sexualak oso bortitzak izan ohi dira. Arrak sarritan emea inmobilizatu egin behar du bere ataparren mendean ez erortzeko. Behin estalketa burututa arrak egun batzuk geratzen dira emearekin beste arren estalketak ekiditeko. Emeak 37 zentimetroko 20 arraultz errun ditzake eta 7-8 hilabetez zaintzen dituzte. Apirila aldean kumeak arraultzetatik ateratzen dira; sasoi horretan, elikagai izango dituzten eltsoz beterik egon ohi da ingurua.\nBitxikeri moduan, dokumentatu da emeak denboraldi luzean arrik gabe aurkitzen badira, bakarrik erruteko ahalmena dutela. Hau da, ez dute arren beharrik ernaltzeko.\nOso azkarrak dira, 20 km/h abiadura hartzeraino. Oso trebeak dira uretan eta, gainera, zutik jar daiteke beren buztana euskarri bezela erabiliz.\nUhartean bizi den animaliarik handiena da. Gehienetan, 7 edo 10 dragoiko taldeak osatzen dituzte. Mosasaurioaren familiakoa da, Mosasaurioa duela 136 milioi urte bizi izan zen eta 17 metro neurtzen zuen.\nTamaina dela eta, bizi diren ekosistemako haragijale gorenak dira, nagusiki deskonposizio prozesuan dagoen haragiaz elikatzen dira baina zenbaitetan ugaztun nahiz hegaztiak ehizatzen dituzte. Urteetan zehar zirkulu zientifikoetan espezie honen arrapakaritza ekologia eztabaidagai izan da, kontrobetsia honen oinarria harrapakari bezala potentzialki aurkezten dituen ezaugarrien rola izan da, eta hauek harrapakinaren inmobilizazioan duten parte hartzea. Eztabaia hori hiru ezaugarritan zentratu da; alde batetik, ezaugarri kranealak hozkada motan duten eragina eta honen kapazitatea aztertu dira, bestetik, V. komodoensis espeziearen ahoan dauden bakterioak ere aztergai izan dira; eta azkenik, berriki aurkidu diren pozoi-guruinetan zentratu da azterketa.\nEspezieak: Varanus komodoensis\nAzken aldaketa 25 abendua 2019(e)an, 17:07(e)tan\nOrriaren azken aldaketa: 25 abendua 2019, 17:07.


Miren Urkidik irabazi du Uztarriak bazkideen artean zozkatutako Kultur Bonoa - Azpeitia - uztarria.eus\nUztarria.eus 2019-12-26 12:06\nUztarria Komunikazio Taldeak 2020rako Kultur Bono bat zozkatu du bazkideen artean. Joan zen abenduaren 23an egin zuen zozketa Uztarriak, eta Miren Urdiki izan da sariduna. Urkidik, gaur, abenduak 26, jaso du irabazitako Kultur Bonoa, eta aurrerantzean, hainbat abantaila izango ditu Kulturaz kooperatibak antolatutako kultur ekitaldietan. Izan ere, Sanagustin kulturgunean nahiz Soreasu antzokian antolatutako honako ekitaldi hauez gozatzeko aukera eskaintzen du bonoak: hamar kontzertu, sei antzerki edo dantza emanaldi eta umeentzako sei ikuskizun (heldu bat eta ume bat). Soreasu antzokian diren ekitaldi guztietarako sarrerak aurrez bonoarekin hartzea derrigorrezkoa izango da. Kulturaz.eus webguneko agenda atalean bonoa erabili ahal den ekitaldiek ikur bat izango dute, bono jabeentzako jakingarri gisa.


Hiru koronabirus kasu baieztatu dituzte Azpeitian - Uztarria (Azpeitia)\n2020ko mar. 27a, 14:04\nCOVID-19 gaixotasunak kutsatutako herritarren kopuruak gora egin du; Eusko Jaurlaritzak emandako datuen arabera, hiru kasu atzeman dituzte Azpeitian. Urola Kostako herrietan, 58 pertsona daude gaitzak jota.\nKoronabirusaz kutsatutako Urola Kostako herritarren kopurua goraka doa. Eusko Jaurlaritzak egunero ematen dituen datuek halaxe baieztatzen dute, eta gaurkoek ere ez dute berri onik ekarri: izan ere, dagoeneko 58 kasu daude eskualdean, atzo baino bederatzi gehiago. Zarautzen izan da nabarmenena gorakada: zazpi kasu berri atzeman dituzte azken 24 orduetan, eta guztira, 41 dira gaitzak jotako herritarrak. Azpeitian eta Zumaian kasu berri bana topatu dute. Hala, Azpeitian hiru dira kutsatutakoak, eta Zumaian jada zortzira iritsi da kopurua.\nBailarako gainerako herrietan ez da izan gorabeherarik: Getarian eta Azkoitian bina herritarrek dute COVID-19 gaitza; eta Aian eta Orion herritar banak. Jaurlaritzak jakinarazi dituen datuak horiek izanagatik, gehiago ere izan daitezke benetan gaixorik daudenak.\nEuskal Herriari erreparatuz gero, Eusko Jaurlaritzak eta Nafarroako Gobernuak ondorengo datuak eman dituzte azken 24 orduan koronabirusak izan duen bilakaeran inguruan. Guztira, 655 positibo gehiago jaso dituzte, eta 34 herritar hil dira gaitzaren ondorioz. Horrenbestez, dagoeneko 6.242 dira Hego Euskal Herrian baieztatu dituzten koronabirus kasuak, eta 265 herritar dira gaitzak hil dituenak.\nBizkaia da kutsatu gehien dituen herrialdea, 2.186 positiborekin; atzo baino 340 kasu gehiago atzeman dituzte han. Nafarroan 1.610 lagun daude kutsatuta, atzo baino 241 gehiago; Araban 1.145 , atzo baino 167 gehiago; eta Gipuzkoan 805, atzo baino 142 gehiago. Aldiz, Araba da koronabirusaren eraginez hildako gehien dituen lurraldea, 103rekin; Bizkaian, 73 hil dira orain arte; Nafarroan, 58; eta Gipuzkoan, 25.\nAraban, Bizkaian, Gipuzkoan eta Nafarroan koronabirusa duten 2.297 herritar daude ospitaleratuta. Ospitaleko senda agiria jaso duten herritarrak, berriz, 775 dira.


"Herriko mapa" - - Goiena.eus\nJuan Martin Elexpuru 2011-06-27 02:00\nHereñegun erregalo politta jaso neban Estepan adiskidiaren eskutik: Bergarako Toponimoen mapa. Eskala: 1/15.000.\nLabetik etara barri-barrixa. Mapa honekin borobiltzen da orain dala hogetaka urte hasittako lana. Sasoi hartan dozenaka grabaziño egin zien auzoz auzo lekuizenak jentian ahotik jasotzeko, ez dalako bakarrik fixau bihar eskritura zaharretan agertzen dienekin. Gero, dokumentutan agertzen dien izenen jasoketa eta sailkapen zorrotza egin da, Udalaren www.bergarakoeuskara.net/toponimia lekuan kontsultau leikena. Jo daigun Osintxuko Bitxurtu basarrixan bizi garela eta jakin nahi dogula zein dan bere jatorrizko izena. Ba Interneten sartu eta azken bost mendetan 25 aldiz dokumentauta topauko dogu: Berasyartu (1547), Beresiartu (1761), Viachurtu (1857)... eta Bitxurtu (oingo ahozkoa); Beatxurtu ofiziala. Hola beste izenekin be. Gaiñera, klik egittia nahikua da basarrixa mapan kokatuta agertzeko. Ikusgarrixa!\nPapelezko mapak auzo, basarri, erreka, mendi eta beste leku esanguratsuak argi asko erakusten dittu. Auzoetako eta Bergara kaleko planuak be badazkar. Primerako laguna udalerriko baztarrak hobeto ezagutzeko eta karamelo bat toponimia-zaliendako. Izan be, lekuizenak era askotako historixak eta misterixuak gordetzen dittue bere barruan. Esate baterako: zenbat Agirre agertzen dan Bergaran (eta beste nunahi). Dokumentuetan Agirre, baiña esan Agarre edo Agerre. Zergatik? Zer esan nahi dau Agirrek? Leku agirixa, eguzkitsua? Baiña zergatik agertzen da basarri edo labrantza lekuei lotuta eta ez baso edo mendixei?\nBaillarako beste herri batzutako mapak be argitaratuta dare asko: Aretxabaleta, Oñati eta abar, dotore gaiñera. Bergarakuak Interneteko plus hori dauka, eta urtetako dokumentaziño lan serixua. Holako lanen erreferentzia eta eredu bihurtuko da duda barik. Zorionak egileei.


Parte Zaharreko gazteek idatzi bat aurkeztu dute goizeko desalojoaren harira - Irutxuloko Hitza : Irutxuloko Hitza\nParte Zaharreko gazteek idatzi bat aurkeztu dute goizeko desalojoaren harira\nUdaltzainak eta ertzainak, Aldamar kalean okupatutako lokala inguratzen. (Argazkia: Iñaki Agirre)\nAlde Zaharreko Gazte Asanbladako kideek idatzi bat aurkeztu dute Aldamar kalean okupatutako auzo lokalaren desalojoaren harira. 18:00etan asanblada egingo dute Aldamar kalean, goizeko gertakarien erantzuna antolatzeko, eta 21:00etan manifestazioa abiatuko dute Trinitate plazatik. Parte Zaharreko gazteen idatzia: Ekainaren 30ean Donostiako Alde Zaharreko Gazte Asanbladako kideok, Aldamar 32ko lokal okupatura sartu ginen. Eraikin hau, Altuna Uria enpresa txikitzaileak, Jokin Errastirekin sortutako Aldamar Berri Sozietateak eskuratu du, bertako bizilagunak etxerik gabe utziz, negozio bilakatuz eta beste behin auzoarekin espekulatuz. Gure asmoa, auzotarrei ateak ireki eta auzo bizitza sustatzea zen. Izan ere, gure auzoak espazio gabezia handia du: eragileek biltzeko tokirik ez dute, umeek jolasteko ez dute estalperik…hau da, auzotarren beharrak asetuko dituen azpiegitura falta nabarmena da. Egun hauetan, lokala txukundu eta egitarau bat betetzeari ekin diogu (proiekzioak, tailerrak, asanbladak, auzo liburutegia,…). Gaur ordea, gure proiektua zapuztu nahiean, eskuratu genuen espazioa itxi digute, bertan zegoen eragile desberdinen materiala hartzeko aukerarik gabe. Gaurko gertaerak: – 8.00tan munipak lokalera hurbildu eta ingurua prezintatu dute, bertako kideak bultzaka urrunduz. – Agindua zutela esan digute, baina, ez dute ezer erakutsi, ez desalojo agindurik, ezta beste inolako agiririk ere. – Plaka zenbakiak eskatu zaizkie (estaliak baitzituzten), eta lokaleko arduradun bezala norbait identifikatuz gero emango zigutela esan digute (identifikazio zenbakiak publikoak izanik, guztiz zentzugabea). – Salatzeko helburuarekin grabatzen zebilenari mugikorra lapurtu diote. – Beste auzokide batzuk, argazkiak ateratzeagatik identifikatu dituzte. – Ertzainen plaka zenbakia apuntatzen ari zen kidea ere identifikatua izan da. – Udaletxera joan gara kontuak eskatuz, ez dugu erantzunik jaso. – Kide bati, inongo arrazoirik gabe, identifikatzeko eskatu zaio, eta honen ezezkoaren ostean, erretenitua komisaldegira eraman dute. – Lokala metalezko xaflekin erabat itxi dute. Gertaera hauen aurrean, gure haserrea adierazi eta antolatzeko, 18:00tan asanblada egingo dugu Aldamarren bertan eta 21:00tan mobilizazioa Trinitik. Gogor borrokatuko dugu, zapalkuntza ororen aurka eta auzo boterearen defentsan. Geurea dena berreskuratuz, ALDE ZAHARRA BIZIRIK! AUZOA BIZITZEKO, EZ ESPEKULATZEKO!


Edukiontziak noiz jarri martitzenean jakingo dute - Aretxabaleta - Goiena.eus\nMirari Altube 2016-09-29 15:30\nEdukiontzi berriak iritsi dira herrira. Baina oraindik ez daude kaleetan, biltegian baizik, eta horiek muntatzen dabiltza langileak. Debagoieneko Mankomunitateko ordezkariek emandako data, iraileko azken astea, atzeratu egingo da hainbat arrazoi tarteko, eta data berria datorren martitzenean erabakiko dutela jakinarazi dute.\nAtzerapenaren arrazoiak hainbat dira. Batetik dago egokitzapen txiki bat egin beharra txipa izango duten edukiontziei, hau da, grisei eta marroiei: "Sarraila berria da eta edukiontziak egokitzapena behar du", jakinarazi du Elkorok.\nEta bestetik, edukiontziendako zehaztutako bi guneren azken orduko aldaketa. Bata, Iralabarri plazakoa da; proposatutakoaren ordez orain zintzilikarioak dauden lekuan bertan jarriko dira. Eta bestea da Araba ibilbidearen 22. atarte ingurukoa. Azken aldaketa horrek, gainera, kamioiaren ibilbidean ere eragina izango du. "Orain zintzilikarioak dauden lekua dela-eta kexa asko jaso ditugu, eta horregatik, beste aldera pasatuko da gunea. Kamioiak, baina, eskumatik jaso behar ditu edukiontziak eta horrek ibilbide aldaketa ekarriko du".\nHoriek guztiak konponduta sistema aldaketaren data zehatza datorren martitzenean erabakiko dutela adierazi dute. Izan ere, zerbitzua ematen duen Cespa enpresarekin ere oraindik hainbat kontu dituzte lotzeko: "Bi langile eta erdiri eragingo die sistema aldaketak. Eta ahalik eta kalte txikiena eragin dezan ahalegintzen gabiltza". Behin Aretxabaletan ere sistema aldatuta, "132.000 euro aurreztuko dituela mankomunitateak urtero" uste dute.\nTxartelak informazio gunean\nTxipa duten edukiontziak zabaltzeko txartelak herritarren %80ak dagoeneko jaso ditu: "Hori asko da, kontuan hartua %10 inguru ez dela banatzen hainbat arrazoirengatik", dio Elkorok. Oraindik jaso ez duenak Durana kaleko informazio gunera jo dezake goizetan (09:30-13:30); aste honetan egunero, eta datorren astean martitzenetan eta eguenetan. Inork eragozpenik izanez gero ordutegi horretan pasatzeko informazio bulegoan edo Mankomunitatean jakinarazi dezala eta txartela Arkupeko harrerara eramango diote.


Nafarroak turismo markak hautsi ditu uda honetan\nNafarroak turismo markak hautsi ditu uda honetan osteguna, 2016.eko azaroak 17\nForu Komunitateak turisten % 11 gehiago jaso du, eta era berean hazkunde handia izan du ostatu-gauei eta hotel-errentagarritasunari dagokienez 2015eko aldi berdinarekin konparatuta\nTurista talde bat Erriberriko Santa María elizaren aurrekaldean.\nUdak errekor-zifrak utzi ditu Nafarroako turismo-sektorearentzat, izan ere, estatuko nahiz nazioarteko turisten kopurua, ostatu-gauak, hotel-errentagarritasuna eta turismo-ostatuen errentagarritasuna eta sektoreko langileen Gizarte Segurantzarako afiliazioak handitu baitira 2015eko aldi berdinarekin konparatuta.\nNafarroako Gobernuaren Garapen Ekonomikoko Departamentuaren Turismoaren Behatokiak jasotako datuen arabera, 2016ko uztailean, abuztuan eta irailean Nafarroak 544.813 turista hartu zituen, eta aurreko urtean 490.681 izan ziren; beraz, % 11ko hazkundea izan da. Igoera handi hori estatuko bidaiarietan -aurten 370.708 eta iaz 325.055, beraz % 14 gehiago- nahiz nazioarteko bidaiarietan -aurten 174.104 eta iaz 165.627, beraz % 5,1 gehiago- nabaritu da.\nForu Komunitatera egindako bisiten gehikuntza horrek era berean ostatu-gauen igoera ekarri du, % 11,1 handituz, eta 1.245.855 ostatu-gau fakturatuz.\nEnplegu gehiago eta hotel-errentagarritasun handiagoa\nEnpleguaren datuak ere hobetu egin dira udako hilabeteetako kopuru onen ondorioz. Nafarroako ostatu-zerbitzuek, janari- eta edari-zerbitzuek, bidaia-agentziek eta turismo-operadoreek 2016ko udan 17.222 pertsonari eman zieten lana, eta horren ondorioz Gizarte Segurantzarekiko afiliazioak % 4 handitu ziren 2015eko aldi berdinarekin konparatuta.\nNafarroak udan 1.461 ostatu izan ditu batez beste, 34.667 oheko eskaintzarekin, iazko batez bestekoa baino % 2,5 handiagoa. Hotel-establezimenduen okupazioa asko handitu da, % 6,7 hain zuzen ere, apartamentuena % 5,8 eta landetxeena % 8,9. Bestalde, okupazioa % 1,5 jaitsi da aterpeetan eta % 11,8 kanpinetan. Udan hileko batez besteko egonaldia 2,29 egun turista bakoitzeko izan zen, 2015eko aldi berdinekoaren oso antzekoa.\nHotel-errentagarritasunari eta turismo-ostatuei buruzko datuak ere iazkoak baino hobeak izan dira.\nNazioarteko erromes gehiago\nUda honetan Nafarroatik igaro diren erromesen kopuruari dagokionez, nazioarteko erromesen kopuruaren igoera handia azpimarratu behar da, aurten 21.583 eta iaz 20.113 izanik, hau da, 2015ean baino % 7,3 gehiago. Estatuko erromesen kopurua, ordea, % 8,5 jaitsi da (aurten 9.931 eta iaz 10.859). Osorik hartuta, erromesen batez bestekoa iazko udakoa baino % 1,7 handiagoa da.\nBestalde, Nafarroako Gobernuaren Turismo Bulegoen Sareak turistek eta txangolariek bertan egindako 206.854 kontsultari eman die arreta, 2015eko aldi berdinean baino % 11,20 gehiago izanik. Nafarroako turismo-informazioari buruzko webgune ofizialak ere bere jarduera handitu du eta 740.980 bisita izan ditu, aurreko udan baino % 7,3 gehiago.\nUrtarrila eta iraila bitartean metatutako datuak\n2016ko urtarrila eta iraila bitartean turismo-sektorean metatutako datuek adierazten dute Nafarroan turismoak goranzko joera duela. Urte arteko aldakuntza positiboa izan da bidaiarien nahiz ostatu-gauen kopuruari dagokienez iazko aldi berdinarekin konparatuta, hain zuzen ere % 7,8 handitu da bidaiarien kasuan eta % 8,9 ostatu-gauen kasuan.\nBisitari guztien artean, % 71,11 Espainian bizi ziren eta % 28,89 atzerrian. Alderdi honetan ere aldakuntza positiboa izan da, estatuko turisten kopurua % 8 handituz eta nazioartekoen kopurua % 7,8 handituz.


Adituen beharra dagoenean - Urkunde\nHELUKABEL-ek behar berezietarako soluzio pertsonalizatuak garatzen ditu\nHELUKABEL-ek eskaintzen duen produktu sorta zabala 33.000 erreferentzi baino gehiagok osatzen dute; hala ere, produktu sorta zabal hau izanda ere, kasu batzuetan bezeroek ez dute aurkitzen aplikazio konkretu batzuetarako behar duten soluzioa. Zorionez, hau HELUKABEL-entzat ez da arazoa, izan ere horrelako kasuetarako kable berezien departamentu bat dauka, ez du inporta bezeroa bila dabilen soluzioa ez-ohikoa edota konplexua izateak, neurrira egiten bait dira kableak.\nBaina zer da kable berezi bat? “Funtsean, gure katalogoan aurkitu ezin daiteken edozein produktu da guretzat berezia”, dio Reiner Breckle-k, HELUKABEL-eko kable berezien departamentuko buruak. “Kolore edota sekzio arruntengandik aldentzen diren kableak berezi bezela kontsideratzen ditugu, baina askoz ere erronka zirraragarriagoa da kondizio tekniko konplexuen aurrean aplikazio konkretuetarako soluzioa aurkitu behar denean”.\nReiner Breckle eta bere taldeak kable berezi baten garapen beharra zuzenean edota salmenta departamentutik jasotzen dutenean, egin behar izaten duen lehen lana kasuaren azterketa zehatza izaten da. “Oso garrantzitsua da kablea zein kondiziotan erabiliko den jakitea”, dio Breckle-k. “Zein tenperatura eta karga jasan behar duen, geldirik edota mugimenduan erabiliko den edota zein elementurekin izango duen harremana jakitea oso garrantzitsua da”. Kable berezietan adituek informazio hau argitzen dute lehenbizi bezeroarekin.\nMundu guztiko aireportutan, HELUKABEL-en kable bereziek hegazkinen erregai hornidura zuzena ahalbidetzen dute\nEgungo Produkzio eta inspekzio azpiegitura berriak\nHELUKABEL-ek bere produkzio plantetan behar dituen baliabide denak ditu soluzio sofistikatu eta konplexuak fabrikatzeko. Kableak hasiera baten bere laborategietara bidaltzen dira bertan frogatzeko eta operazio kondizio errealetan frogatzen dira. “Askotan, aurretik detektagaitzak diren faktore aztoratzaileak sortu daitezke”, azpimarratzen du Breckle-k. “Kasu hauetan, aldaketak eta doitzeak egiten dira soluzioak bezeroak eskaturiko dena betetzeko. Gure helburua bezeroa kalitate handiko produktuekin hornitzea da”.\nBaina kableak era arrakastatsuan erabiltzen hasi eta gero ere, lana askotan ez da hor bukatzen. Batzutan kablea erabiltzen ari den aplikazioan aldaketak eta garapenak egon daitezke denboran zehar eta orduan doikuntza lanak egin beharra egoten da. “Bezero askorentzat, gu ez gara kable hornitzaileak bakarrik, bezeroaren erabakitze prozesuan parte hartzen duen epe luzeko sozio fidagarria baizik”. 40 urte baino gehiagotako jakinduria eta esperientziak HELUKABEL sozio fidagarri eta bezeroentzako aukera onena bihurtu da.\nLur-azpiko kableak errazago instalatu daitezke inongo zulorik egin gabe. Hau HELUKABEL-ek fabrikatutako kable hibrido berezi batek egiten du posible\nAplikazio bakoitzarentzat soluzio aproposa\nProiektuak txiki eta sinpleenetatik handi eta konplexuenetara iritsi daitezke: “Gure kable bereziak adibidez, suhiltzaileen kamioietako eskilara biribiletan, estoldetako errobotetan, makina tunelatzaileetan, petrolio plataforma edota haize eta biogas plantetan aurkitu daitezke”, dio Breckle-k. Kableek bete beharrekoak desberdinak dira aplikazioen arabera. “Honek erakargarri eta erronkagarri bihurtzen du gure lana”, departamentuko buruaren arabera. “Azkenean, ez dago ia ezer ezin dugunik egin eta gure bezeroek horren onuragarritasuna jasotzen dute, izan ere behar konkretu bakoitzaren aurrean soluzio zuzena eskaintzen bait dugu”.\nHELUPOWER REFLECT kableak distira egiten du ilunetan, honek erreskate zerbitzuen lana erraztu eta laguntzen duelarik.


Somos tu Comercio - Apill | Llodio\n“Somos Tu Comercio Laudio” Aurkezten dugu\nApilletik beti lan egin dugu gure herrian merkataritza- eta zerbitzu-eskaintza osoa izateko. Kalitatezko saltokien multzo bat, produktu eta zerbitzu ugari dituena, eta gure bizilagunei erosketak beste leku batzuetara joan beharrik izan gabe egiteko aukera ematen diena.\nEstablezimendu fisikoa gure lehentasuna izan da beti. Merkataritzak, ostalaritzak eta zerbitzuek ematen diote bizia gure herriari, eta orain inoiz baino gehiago ohartzen gara horretaz. Izan ere, nahasketa horren ondorioz, Laudio erakargarriagoa da gure eskualdeko herritar eta bisitarientzat.\nBestalde, salmenta-kanal berrietara irekitzeko eta kontsumitzailearen eskaera berrietara egokitzeko unea dela uste dugu. Hazteko eta online salmentaren alde egiteko unea dela uste dugu.\nAsmoa da gure merkataritza-zentroa Laudioko hirugarren sektorea osatzen duen zeru irekiko merkataritza-zentro birtual bati erantzutea.\nApillek, Laudioko Udalak eta Nafarroako Rural Kutxak parte hartzen duten lankidetza publiko-pribatuari esker, abian jarri da Laudioko merkataritzarako online salmenta-plataforma hau.\nTresna hori urrats berria da gure saltokiaren digitalizaziora eta modernizaziora, eta, aldi berean, zerbitzu gehigarri bat gure bezeroentzat, erosketak edonondik egiteko eta etxean jasotzeko aukera eskainiz.